open-index/open-wikipedia-markdown huggingface dataset:
Թայբե Յուսեյն

**Թայբե Մուստաֆա Յուսեյն** (, ), բուլղարուհի ազատ ոճի ըմբիշ, 2018 թվականի աշխարհի չեմպիոն, 2018 և 2019 թվականների Եվրոպայի չեմպիոն, աշխարհի և Եվրոպայի առաջնությունների հաղթող։ Ընդհանուր առմամբ նա նվաճել է աշխարհի վեց և Եվրոպայի ութ  առաջնությունների մեդալ

## Կենսագրություն
Ծնվել է Ռազգրադի մարզի Կուբրատ համայնքի Միդրևո գյուղում։ 2010 և 2011 թվականներին դարձել է Եվրոպայի առաջնության արծաթե մեդալակիր, իսկ 2012 և 2013 թվականներին՝ աշխարհի առաջնության արծաթե մեդալակիր։ Թայբե Յուսեյնը 2014 թվականին եղել է աշխարհի և Եվրոպայի առաջնությունների բրոնզե մեդալակիր։ 2015 թվականին Բաքվում կայացած 1-ին Եվրոպական խաղերում նա նվաճել է բրոնզե մեդալ։

2018 թվականին Ռուսաստանի Կասպիյսկ քաղաքում տեղի ունեցած Եվրոպայի առաջնությունում Թայբեն համարվել է մրցակիցներից ոմենաուժեղը և իր կարիերայում առաջին անգամ դարձել մայրցամաքի չեմպիոն։

Բուդապեշտում տեղի ունեցած 2018 թվականի աշխարհի առաջնությունում բուլղարուհին հաղթել է բոլոր մրցակիցներին և մինչև 62 կգ քաշային կարգում նվաճել աշխարհի չեմպիոնի կոչումը։

2019 թվականին Ղազախստանում կայացած աշխարհի նախաօլիմպիական առաջնությունում 62 կգ քաշային կարգում Թայբեն նվաճել է արծաթե մեդալ և ձեռք բերել օլիմպիական արտոնագիր՝ իր ազգային օլիմպիական կոմիտեի համար։

2020 թվականի փետրվարին Իտալիայի մայրաքաղաքում կայացած մայրցամաքային առաջնությունում մինչև 62 կգ քաշային կարգում Յուսեյնը բրոնզե մեդալի համար պայքարում հաղթել է մոլդովացի մարզուհի Մարիանա Չերդիվարային։

2021 թվականին նա Լեհաստանի Վարշավա քաղաքում անցկացված Լեհաստանի բաց առաջնությունում նվաճել է բրոնզե մեդալ։

## Ծանոթագրություններ

## Արտաքին հղումներ
* 
* Yusein, Taybe Mustafa (BUL)

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Բուլղարացի ըմբշամարտիկներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Էպ Մյաե

**Էպ Մյաե** (, ), էստոնացի կին մարզիկ, ազատ ոճի ըմբիշ, 2021 թվականի Եվրոպայի չեմպիոնուհի, աշխարհի և Եվրոպայի առաջնությունների հաղթող, 2019 թվականի Եվրոպական խաղերի բրոնզե մեդալակիր, 2016 և 2020 թվականների ամառային օլիմպիական խաղերի մասնակից։

## Կենսագրություն
2015 թվականին ԱՄՆ-ում տեղի ունեցած աշխարհի առաջնությունում Էպ Մյաեն մինչև 75 կգ քաշային կարգում դարձել է բրոնզե մեդալակիր։ Նույն թվականին մասնակցել է Բաքվի 1-ին Եվրոպական խաղերին։

Բրազիլիայում կայացած ամառային Օլիմպիական խաղերում նա հանդես է եկել մինչև 75 կգ քաշային կարգում և առաջին մենամարտում պարտվել է չինացի մարզուհի Չժան Ֆենգլյուին։

2017 թվականին Սերբիայում մասնակցել է Եվրոպայի առաջնությանը և մինչև 75 կգ քաշային կարգում դարձել բրոնզե մեդալակիր։

2019 թվականի հունիսին Մինսկում մասնակցել է երկրորդ Եվրոպական խաղերին և նվաճել բրոնզե մեդալ։

2019 թվականին Ղազախստանում տեղի ունեցած աշխարհի նախաօլիմպիական առաջնությունում մինչև 76 կգ քաշային կարգում Մյաեն նվաճել է բրոնզե մեդալ։ Նույն հաջողությունը նա կրկնել է այդ թվականին տեղի ունեցած աշխարհի առաջնության ժամանակ։

2021 թվականին Վարշավայում տեղի ունեցած Եվրոպայի առաջնությունում էստոնացի մարզուհին մինչև 76 կգ քաշային կարգում նվաճել է ոսկե մեդալ և կարիերայում առաջին անգամ դարձել մայրցամաքի չեմպիոն։

Աշխարհի 2021 թվականի առաջնությունում, որը տեղի է ունեցել Նորվեգիայի մայրաքաղաք Օսլոյում, էստոնացի մարզիկը նվաճել է արծաթե մեդալ։ Եզրափակչում նա պարտվել է ամերիկացի մարզուհի Ադլեն Գրեյին։

2022 թվականին Բուդապեշտում տեղի ունեցած Եվրոպայի առաջնությունում 76 կգ քաշային կարգում էստոնացի մարզուհին նվաճել է արծաթե մեդալ, իսկ 2022 թվականի աշխարհի առաջնությունում, որը տեղի է ունեցել Բելգրադում, նվաճել է բրոնզ մեդալ։

## Ծանոթագրություններ

## Արտաքին հղումներ
* Epp Mäe
*Mae, Epp (EST)

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Ալլա Չերկասովա

**Ալլա Կոնստանտինովնա Չերկասովա** (, ), ուկրաինացի մարզուհի, ազատ ոճի ըմբիշ, 2018 թվականի աշխարհի և 2019 թվականի Եվրոպայի չեմպիոն, աշխարհի և Եվրոպայի առաջնությունների հաղթող։

## Կենսագրություն
Ծնվել է 1989 թվականին Լվովում։ Ավարտել է Լվովի ֆիզիկական կուլտուրայի պետական համալսարանը, իսկ ավելի ուշ՝ Լենինգրադի ֆիզիկական կուլտուրայի պետական համալսարանի մագիստրատուրան։

Նրա մարզիչը եղել է Անդրեյ Պիստունին։ 2010 թվականին Ալլան դարձել է աշխարհի առաջնության բրոնզե մեդալակիր։  2012 թվականին նա դարձել է Եվրոպայի առաջնության արծաթե մեդալակիր, իսկ 2016 թվականին՝ Եվրոպայի առաջնության բրոնզե մեդալակիր։ Նույն թվականին  Ռիո դե Ժանեյրոյի օլիմպիադայում ուկրաինացի մարզուհին գրավել է 11-րդ տեղը։  2017 թվականին Ալլան կրկին դարձել է Եվրոպայի առաջնության բրոնզե մեդալակիր։

2019 թվականին Բուխարեստում կայացած Եվրոպայի առաջնությունում նա նվաճել է ոսկե մեդալ։

2020 թվականի փետրվարին Իտալիայի մայրաքաղաք Հռոմում կայացած մայրցամաքային առաջնությունում մինչև 68 կգ քաշային կարգում Ալլան բրոնզե մեդալի համար պայքարում հաղթել է բելառուս մարզուհի Աննա Սադչենկոյին և նվաճել Եվրոպայի առաջնության բրոնզե մեդալը։

Տոկիոյում XXII ամառային օլիմպիական խաղերում բարձր սպորտային արդյունքների հասնելու, նվիրվածության և հաղթանակի կամքի համար 2021 թվականին արժանացել է Արքայադուստր Օլգայի 3-րդ աստիճանի շքանշանի։

## Ծանոթագրություններ

## Արտաքին հղումներ
* 
* Չերկասովա, Ալլա (UKR)

Կատեգորիա:Ուկրաինացի ըմբշամարտիկներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Օլիմպիական խաղերի բրոնզե մեդալակիրներ
Surface Studio

thumb|SurfaceStudio|alt=SurfaceStudio.jpg
**Surface Studio**, մոնոբլոկ, մշակված և արտադրված Microsoft ընկերության կողմից, որպես Surface շարքի մաս։ Աշխատում է Windows օպերացիոն համակարգով։ Համակարգիչը ներկայացվել է 2016 թվականի հոկտեմբերի 26-ին Windows 10 Devices Event-ի ժամանակ, նախավաճառքը սկսել է նույն օրը։

Surface Studio-ն աշխատում է Windows 10 օպերացիոն համակարգով, որում ներկայացված է նաև Anniversary Update։ Համակարգիչը, որի արժեքը կազմում է 2999 դոլար, նախ և առաջ նախատեսված է արվեստի մարդկանց՝ դիզայներների, նկարիչների և այլոց համար։

## Տեխնիկական բնութագիր
Surface Studio-ն ունի 28 դյույմ անկյունագծով 4500×3000 կետայնությամ էկրան։ Էկրանը, ամենաբարակն է, որը երբևիցէ տեղադրված է եղել մոնոբլոկներում՝ 12,5 մմ, կարող է աշխատել երկու գունային համակարգերով՝ DCI-P3 և sRGB, ինչպես նաև համակարգիչը ունի ունիկալ ծխնի, որը թույլ է տալիս օգտագործել համակարգիչը հորիզոնական դրությամբ։ Էկրանի վրա է տեղակայվել 5,0 մեգապիքսելանոց տեսախցիկը։

Microsoft ընկերությունը Surface Studio-ի հետ աշխատելու համար թողարկել է Surface մկնիկ և Surface ստեղնաշար։ Ինչպես նաև համակարգիչը աշխատում է Surface գրիչի և Surface Dial-ի հետ։ Վերջինը իրենից ներկայացնում է շրջանակ, որը կարելի է տեղադրել համակարգչի էկրանին և կատարել տարբեր գործողություններ։

Համակարգչի կենտրոնական պրոցեսսորը Intel Core i5 կամ i7 6-րդ սերունդ է, ինչպես նաև օժտված է տեսաքարտով NVIDIA GeForce GTX 965M կամ GeForce GTX 980М։ Համակարգիչը ունի DDR4 տեսակի մինչև 32 Գբ օպերատիվ հիշողություն և մինչև 2 Տբ կոշտ սկավառակ։ Համակարգիչը նաև օժտված է 4 USB 3.0 միակցիչով, Mini Display միակցիչով։

## Ծանոթագրություններ

Կատեգորիա:Համակարգիչ
Կատեգորիա:Համակարգիչների դասեր
Կատեգորիա:Ընկերություններ
Լեռների միջազգային օր

[thumb|250px|Երկիր մոլորակի ամենաբարձր լեռը՝ [Էվերեստ]]
**Լեռների միջազգային օր** (ՄԱԿ-ի պաշտոնական լեզուներով՝ , , , , ), հռչակվել է ՄԱԿ-ի Գլխավոր ասամբլեայի կողմից  (Բանաձև № A/RES/57/245), որը նվիրված էր Լեռների միջազգային տարվա արդյունքներին։ Նշվում է ամեն տարի՝ սկսած2003 թվականի դեկտեմբերի 11-ից։

Գլխավոր անսամբլեայի բանաձևում համաշխարհային միությանը առաջարկվել է «այդ օրը կազմակերպել միջոցառումներ բոլոր մակարդակներում՝ նպատակ ունենալով պրոպագանդել լեռնային շրջանների կայուն զարգացման նշանակությունը»։

## Օրվա թեմաներ
Սկսած 2004 թվականից՝  Լեռների միջազգային յուրաքանչյուն օրվա համար ամեն տարի որոշվում է համապատասխան թեմա և մշակվում են ինֆորմացիոն նյութեր․
* 2004 — «Խաղաղություն. լեռնային շրջանների կայուն զարգացման բանալին» (*Peace: key to sustainable mountain development* )
* 2005 — «Լեռնային զբոսաշրջություն․ ինչպես անել, որ այն աշխատի աղքատների համար» (*Mountain tourism: making it work for the poor* )
* 2006 — «Կառավարելով լեռնային տարածքների կենսաբազմազանությունը հանուն ավելի լավ կյանքի» (*Managing mountain biodiversity for better lives* )
* 2007 — «Հաշվի առնելով փոփոխությունները․ կլիմայի փոփոխությունը լեռնային շրջաններում» (*Facing change: climate change in mountain areas* )
* 2008 — «Սննդի անվտանգությունը լեռներում» (*Food security in mountains* )
* 2009 — «Աղետների ռիսկի կառավարում լեռներում» (*Disaster risk management in mountains* )
* 2010 — «Լեռների փոքրամասնությունները և բնիկ ժողովուրդները» (*Mountain Minorities and Indigenous Peoples* )
* 2011 — «Լեռներ և անտառներ»
* 2012 — «Լեռների կյանքի տոն»
* 2013 — «Լեռներ․ կայուն ապագայի բանալին»
* 2014 — «Լեռնային ընտանեկան ֆերմերային տնտեսություններ»
* 2015 — «Լեռնային շրջաններում արտադրված արտադրանքի իրացման աջակցում՝ ապրուստի միջոցների ավելի արդյունավետ աղբյուրներ ստեղծելու նպատակով»
* 2016 — «Լեռների մշակույթ. բազմազանություն և ինքնություն»
* 2017 — «Լեռները վտանգի տակ են. կլիման, սովը, միգրացիան»
* 2018 — «Լեռների նշանակությունը»
* 2019 — «Լեռները կարևոր են երիտասարդության համար»
* 2020 — «Լեռների կենսաբազմազանություն»
* 2021 — «Կայուն լեռնային տուրիզմ»

## Ծանոթագրություններ

## Արտաքին հղումներ
* Գլխավոր ասամբլեայի № A/RES/57/245 բանաձև 
* Օրվա պաշտոնական էջը ՄԱԿ-ի կայքում 
* «International Mountain Day»  
* Международный день гор. Справка РИА Новости 

Կատեգորիա:ՄԱԿ-ի միջազգային օրեր
Կատեգորիա:Լեռներ
Լևոն Օսեպյան

**Լևոն Օգանեսի Օսեպյան** (), գրող, հրատարակիչ և լուսանկարիչ, «Մեկենասը և աշխարհը», «Առագաստ» ալմանախների գլխավոր խմբագիր, Ռուսաստանցի գրողների միության վարչության անդամ (2012 թ. դեկտեմբերի 11-ից՝ միության կազմակերպիչ քարտուղար), Գրողների և հրապարակախոսների միջազգային ասոցիացիայի (IAPP) անդամ, լուսանկարիչ (Պրոֆեսիոնալ նկարիչների ստեղծագործական միության անդամ), Հայաստանի հետ բարեկամության մոսկովյան ընկերության համանախագահ, «Մշակույթների երկխոսություն» ակումբի համանախագահ։

## Կենսագրություն
Ծնվել է 1952 թվականի հուլիսի 25-ին, Երևանում։ 1974 թվականին ավարտել է Բաքվի նավթի և քիմիայի ինստիտուտը։ Աշխատել է Ռյազանում, Տյումենի մարզում և Մոսկվայում։

«Այցելություն երկիր», «Պիեսներ», «Ճիչ», «Հեռախոսազանգ», «Իմ Գողգոթա» և այլ գրքերի հեղինակն է։  Ստեղծագործությունները թարգմանվել են հայերեն, լեհերեն, սլովակերեն, չեխերեն, տաջիկերեն, ռումիներեն, գերմաներեն, իտալերեն, ֆրանսերեն և անգլերեն։ Հովիկ Հովեյանի խոսքով՝ Լևոն Օսեպյանը մեծ դեր ունի հայ-ռուսական մշակույթային կապերի զարգացման և պահպանման մեջ։

Զբաղվում է գեղարվեստական լուսանկարչությամբ։ Լևոն Օսեպյանի լուսանկարները գտնվում են մասնավոր հավաքածուներում ԱՄՆ-ում, Կանադայում, Ֆրանսիայում, Իտալիայում, Իսպանիայում, Իսրայելում, Մեծ Բրիտանիայում, Ավստրալիայում, Իրանում, Լիբանանում, Լեհաստանում, Չեխիայում, Սլովակիայում, Հայաստանում, Ռուսաստանում, Հոլանդիայում, Գերմանիայում։

## Պարգևներ
Պարգևատրվել է Չեխիայի և Սլովակիայի Հանրապետության պետական պարգևներով, ինչպես նաև Ռուսաստանի տարբեր հասարակական կազմակերպությունների կոչումներով և պատվոգրերով, Ռուսաստանի Դաշնության մշակույթի նախարարության պատվոգրով՝ մշակույթի զարգացման գործում իր մեծ ավանդի համար (2011 թ.)։

## Ծանոթագրություններ

## Արտաքին հղումներ
* Կենսագրություն
* Հայ մշակույթի մերօրյա նվիրյալը
* «Հայկական ֆենոմեն»․ Լևոն Օսեպյանի հարցազրույցը, 08․11․2021

Կատեգորիա:Հայերենից ռուսերեն թարգմանիչներ
Կատեգորիա:Ռուսահայ գրողներ
Կատեգորիա:Ռուսահայ հասարակական գործիչներ
Դեռահասը (ֆիլմ, 1983)

**«Դեռահասը»** (), խորհրդային գեղարվեստական հեռուստաֆիլմ, որը նկարահանել է ռեժիսոր Եվգենի Տաշկովը Ֆեոդոր Միխայլովիչ Դոստոևսկու համանուն վեպի հիման վրա։ Առաջին անգամ հեռուստատեսությամբ ցուցադրվել է 1983 թվականի նոյեմբերին։

## Սյուժե
19-ամյա պատանի Արկադի Դոլգորուկին՝ ազնվական Անդրեյ Պետրովիչ Վերսիլովի անօրինական որդին, գիմնազիան ավարտելուց հետո ժամանելով մայրաքաղաք Սանկտ Պետերբուրգ, կանգ է առնում հարազատ մոր տանը։ Երիտասարդին թվում է, թե կյանքն ու ճակատագիրը նրան նեղացրել են. իր հոգեկան տառապանքների պատճառը նա տեսնում է իր սիրելիների՝ հիմնականում մոր և հոր արարքներում։ Նա անմիջապես ներքաշվում է մի շարք ինտրիգների և հոր հետ բարդ հարաբերությունների մեջ։

Սակայն ավելի ուշ պարզվում է, որ Արկադին դեռ շատ երիտասարդ է և քիչ գիտի, որ կարողանա դատել այլ մարդկանց։ Նրա կայացումը, բնավորության և աշխարհայացքի ձևավորումը տեղի են ունենում կրքերի, խաբեության, կեղծիքի և մեծահասակների աշխարհում շահի գերակայության ֆոնի վրա։ Ինչպես գրել է Դոստոևսկին. Արկադին «պատահական ընտանիքի զավակ» է։

Ֆիլմի տեսարանները նկարահանվել են Չերնիշևսկու նրբանցքում գտնվող Յու. Դ. Մոսկատինյովի նախկին տներում։

## Դերերում
* Անդրեյ Տաշկով – *Արկադի Մակարովիչ Դոլգորուկի
* Օլեգ Բորիսով – *Անդրեյ Պետրովիչ Վերսիլով
* Լարիսա Մալևանի – *Սոֆյա Անդրեևնա Դոլգորուկայա
* Եվգենի Գերասիմով – *իշխան Սերյոժա
* Մարինա Ֆեդինա – *Լիզա Դոլգորուկայա
* Լեոնիդ Օբոլենսկի – *ծեր իշխան Սոկոլսկի
* Տատյանա Տաշկովա – *Կատերինա Նիկոլաևնա Ախմակովա
* [[Նատալյա Գունդարևա]] – *Տատյանա Պավլովնա Պրուտկովա
* Օլեգ Գոլուբիցկի – *Ստեբելկով
* Լարիսա Ուդովիչենկո – *Աննա Անդրեևնա Վերսիլովա
* Իգոր Դոնսկոյ – *Մակար Իվանովիչ
* Անատոլի Օմելչենկո – *Լամբերտ
* Եվգենի Սիմոնովա – *Ալֆոնսինա
* Բորիս Գալկին – *Կրաֆտ
* Ալեքսանդր Խոտչենկով – *Վասին
* Բորիս Նովիկով – *Պյոտր Իպոլիտովիչ
* Էլլա Նեկրասովա – *Դարյա Օնիսիմովնա
* Վիկտոր Գորդեև – *Եֆիմ Զվերև
* Վլադիմիր Շիրյաև – *Բարոն Ռ.
* Վիլնիս Բեկերիս – *Բարոն Բյորինգ (հնչյունավորել է Վլադիմիր Ֆերապոնտովը)
* Նիկոլայ Զասուխին – *Նիկոլայ Սեմյոնովիչ
* Սոֆյա Պավլովա – *Մարյա Իվանովնա
* Յուրի Վասիլև – *Անդրեյ Անդրեևիչ Վերսիլով
* Ալեքսանդր Վդովին – *Ստեպան, Վոժժինսկու սպասավորը
* Նիկոլայ Սմորչկով – *Վոժժինսկու սպասավորը
* Նատալյա Ստրիժենովա – *Օլիմպիադա Ալեքսեևնա Ֆանարոտովա 
* Աննա Ֆրոլովցևա – *սպասուհի
* Մարգարիտա Ժարովա – *բնակարանի տիրուհի
* Վերա Իվլևա – *Մարյա
* Բորիս Շուվալով – *Պետյա Տրիշատով
* Բորիս Կլյուև – *Աֆերդով
* Վալերի Բարինով – *Ալեքսանդր Սեմյոնովիչ, բժիշկ
* Լյուդմիլա Դմիտրիևա – *տիկին պանսիոնում
* Վսեվոլոդ Շիլովսկի – *Տուշար
* Վլադիմիր Ֆերապոնտով – *բանտի պետ
* Ֆիլիմոն Սերգեև – *էպիզոդ

## Նկարահանող խումբ
* Սցենարի հեղինակ և բեմադրող ռեժիսոր՝ Եվգենի Տաշկով
* Բեմադրող օպերատոր՝ Օլեգ Մարտինով
* Բեմադրող նկարիչ՝ Վլադիմիր Ֆիլիպով
* Կոմպոզիտոր՝ Բորիս Չայկովսկի
* Հնչյունային օպերատոր՝ Վյաչեսլավ Կարասյով
* Երաժշտական խմբագիր՝ Մինա Բլանկ
* Ֆիլմի տնօրենի տեղակալ՝ Սերգեյ Կագրամանով
* Տնօրեն՝ Ալլա Ժավորոնկովա

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային հեռուստասերիալներ
Կատեգորիա:Խորհրդային ֆիլմեր
Հարյուր հազար միլիարդ բանաստեղծություն

**«Հարյուր հազար միլիարդ բանաստեղծություն»** (), ֆրանսիացի բանաստեղծ Ռայմոն Քենոյի սոնետների ժողովածուն, որը հրապարակվել է 1961 թվականին։ Ժողովածուի օրիգինալ կառուցվածքը թույլ է տալիս ստանալ վերնագրում նշված բանաստեղծությունների քանակը։

## Ստեղծման պատմություն
1960 թվականին Ռայմոն Քենոն իր ժամանակակից մաթեմատիկոս Ֆրանսուա Լե Լիոնեի հետ միասին հիմնադրել է ՈՒԼԻՊՕ խումբը (, *Ouvroir de littérature potentielle* - Պոտենցիալ գրականության արհեստանոց)։ Խմբի նպատակն է եղել ուսումնասիրել և ստեղծել հնարավոր բոլոր գրական սահմանափակումները, ինչպես նաև կանոնների մշակումը, որոնց օգնությամբ առանց ինչ-որ ներշնչման հնարավոր կլիներ կառուցել բանաստեղծական տեքստեր։

Առաջին հայտնի նախագիծը, որն ստեղծել է Քենոն՝ որպես ՈՒԼԻՊՈՅԻ անդամ, դարձել է 1961 թվականին լույս տեսած «Հարյուր հազար միլիարդ բանաստեղծություններ» սոնետների ժողովածուն։ Քենոյի խոսքով՝ ժողովածուի գաղափարն իրեն ներշնչել են ոչ այնքան ուլիպիստների էքսպերիմենտները, որքան Têtes de rechange («Փոփոխական գլուխներ») մանկական գրքույկը, որի թերթերը կարող են տարբեր կերպ համադրվել՝ պատկերելով զվարճալի մարդուկների մարմնի մասեր և հագուստ։

## Կազմման սկզբունք
Ժողովածուն պարունակում է տասը սոնետ. յուրաքանչյուր սոնետի յուրաքանչյուր տողը տպագրվում է առանձին շերտով։ Քանի որ բոլոր սոնետներն ունեն հանգավորման նման սխեմա և նման հանգեր, տողերը կարելի է համատեղել ցանկացած կարգով՝ բացելով յուրաքանչյուր սոնետի համապատասխան տողը։ Հնարավոր համադրությունների քանակը հսկայական է. տասը սոնետներում պարունակվող 140 տողերը հնարավորություն են տալիս կազմել 1014 բանաստեղծություն, այսինքն՝ վերնագրում հայտարարված թիվը (100 000 000 000 000)։ Ժողովածուի թողարկման պահին (տեղավորված 38 էջերում) այդ թիվը գերազանցում էր ոչ միայն երբևէ գրված բոլոր սոնետների թիվը, այլև մարդկության կողմից մինչ այդ ստեղծված բոլոր տեքստերի թիվը;

Քենոն իր գյուտը կոչել է «բանաստեղծությունների արտադրության մեքենա»։ Հաշվի առնելով տողերի հնարավոր համադրությունների քանակը՝ ցանկացած մարդ, անկախ իր գրական կարողություններից, կարող է ստեղծել նոր, նախկինում ոչ մեկի կողմից չընթերցված ստեղծագործություն։ Քենոյի հաշվարկներով՝ բոլոր հնարավոր տարբերակների ընթերցման համար կպահանջվի երկու հարյուր միլիոն տարի անընդմեջ շուրջօրյա ընթերցանություն։

Ներկայում կան սոնետների ինտերակտիվ առցանց հրատարակություններ, որոնք թույլ են տալիս կամայականորեն կամ ինքնաբերաբար գեներացնել տեքստեր Քենոյի սոնետների հիման վրա։

## Սոնետ
Ժողովածուի բոլոր սոնետները գրված են ալեքսանդրյան ոտանավորով՝ վեցերորդ և յոթերորդ վանկերի միջև հատածով։ Հանգավորման սխեման՝ aBaB aBaB ccD eeD, պայմանավորված է սոնետի  ձևով։ Բոլոր սոնետները, բացի տասներորդից, ունեն նմանատիպ քերականական կառուցվածք։ Ինչ վերաբերում է թեմային, ապա թեմայի միասնությունը ավելի կամ պակաս տեսանելի է յուրաքանչյուր սոնետի սահմաններում, բայց, իհարկե, խախտվում է վերադասավորումների ժամանակ։ Ոճական տեսանկյունից նույնպես սոնետները միատարր չեն․ նրանցում խառն են բարձր ոճը և ժարգոնը։ Բացի այդ, տեքստերում օգտագործվում են մեծ քանակությամբ համանուններ, բազմիմաստ բառեր և իդիոմատիկ արտահայտություններ, որոնք տեքստերը հարստացնում են լրացուցիչ իմաստներով։

## Ծանոթագրություններ

## Հրատարակություններ
* 
* 
* 

### Ինտերնետ-հրատարակություններ
* 
* 
* 

## Գրականություն
* 

## Արտաքին հղումներ
*
Ցախավել (իր)

մինի|Ցախավել թփերի կամ ծառերի ճյուղերից
**Ցախավել**, ավլելու, տարածքն աղբից, ավազից, թափված տերևներից և այլնից մաքրելու գործիք։  Այն ձողերի կապված փունջ է, որն ամրացված է երկար կոթին։ Ցախավելը պատրաստվում է համապատասխան բույսերի ցողուններից կամ ճյուղերից (օրինակ՝ երիտասարդ կեչու) կամ պլաստմասսայից։

## Պատմություն
մինի|200px|Ցախավելի պատրաստում, 2012
1797 թվականին ցախավելի որակը փոխվել է, երբ Մասաչուսեթս նահանգի Հեդլի քաղաքից ֆերմեր Լևի Դիքենսոնը պատրաստել է ցախավել իր կնոջ համար՝ օգտագործելով սորգոյի ցողուններ, որոնք նա աճեցնում էր սերմերի համար։ Նրա կինը տարածել է այդ լուրը ամբողջ քաղաքում՝ ստեղծելով պահանջարկ։ Սորգոյի ցողուններից պատրաստված ավելըլավ է դիմանում, բայց որոշ ժամանակ անց քանդվում է։ Հետագայում Դիքենսոնը հորինել է մի մեքենա, որը ավելի լավ և ավելի արագ է պատրաստում ավելնները, քան կարող էր ինքը։

1810 թվականին ստեղծվել է ավել պատրաստող մի մեքենա, որը շարժման մեջ է դրվում ոտքերի ուժով։ Այս մեքենան նշանակալի դեր է կատարել արդյունաբերական հեղափոխության մեջ։

## Ավելների և ցախավելների թանգարաններ
* «Ցախավելների թանգարան» Մոխենտալի թանգարանում, տեսարժան վայր Ալբ Դունայ նահանգի Էինգեն քաղաքում,
* Քրիստլ Հիրների «Բեզենվելտեն թանգարան» մասնավոր թանգարանում (Գյունցբուրգ) ներկայացված է շուրջ երեք հարյուր ցախավել աշխարհի վաթսուն երկրներից։

## Բանահյուսության և ժամանակակից մշակույթ
մինի|200px|Ցախավելով թռչող վհուկի միջնադարյան նկար
Ցախավելը մեծ նշանակություն ունի ռուսական ժողովրդական հեքիաթներում։ Մասնավորապես, ռուսական հեքիաթների հիմնական հերոսուհիներից մեկը՝ Բաբա Յագան, ակտիվորեն օգտագործում է ցախավել ինչպես սանդի մեջ թռիչքի, այնպես էլ հենց ցախավելով թռիչքի համար։

Բացի այդ, ըստ հավատալիքների, ցախավելը վհուկների տեղաշարժման միջոց է։

Ըստ հավատալիքների՝ ցախավելը, ինչպես տնից դուրս օգտագործման համար նախատեսված ցանկացած այլ իր, չի կարելի տանը պահել, բացի այդ՝ այն պետք է դնել կոթը ներքև, որովհետև այդ դեպքում, ըստ հավատալիքների, այն օգնում է հարստություն ներգրավել տնտեսության մեջ։

Բուլգակովի հայտնի «Վարպետը և Մարգարիտան» վեպում գլխավոր հերոսուհին թռչում է հատակ մաքրելու խոզանակի վրա։

Հարրի Փոթերի մասին գրքերում ցախավելներով թռչում են կախարդները։ Այդ աշխարհում կա Քվիդիչ անունով մի խաղ, որը խաղում են հատուկ ցախավելներով։

«Կախարդուհու առաքման ծառայությունը» անիմացիոն ֆիլմում գլխավոր հերոսուհին աշխատում է որպես սուրհանդակ՝ ցախավելն օգտագործելով որպես փոխադրամիջոց։

1970-ական թվականներին խորհրդային «ոսկե երիտասարդության» շրջանում հայտնի «Մետելիցա» սրճարանը երիտասարդական սլենգում կոչվել է «Метла» (թարգմ․՝ *Ցախավել*)։ Ռուսաստանի ռոքի սիրահարների շրջանում  «Метла» են անվանում նաև ամերիկյան Metallica թրեշ-մետալ խումբը։

## Ծանոթագրություններ

## Գրականություն
* 

Կատեգորիա:Կենցաղային գործիքներ
Ավել

մինի|Ավել
**Ավել**, ցողունների կամ ճյուղերի մի փունջ, որն օգտագործվում է շինության ներսի տարածքների, երբեմն նաև փողոցային տարածքների մաքրման համար։ Նախկինում օգտագործվել է նաև հագուստի մաքրման համար, լվացքը կամ ծաղիկները ջրով ցողելու համար.

Ավելի արտադրության համար օգտագործվում են ինչպես բնական, այնպես էլ սինթետիկ նյութեր։

## Նկարագրություն
Ավելը  թփերի, խոտաբույսերի երկար (սովորաբար 20-50 սմ) ցողունների, փոքր և երկար փայտի շերտերի կամ սինթետիկ կոշտ առաձգական մանրաթելերի փունջ է, որոնք երբեմն ամրացվում են կարճ կոթի վրա։ Նախկինում ավելները պատրաստել են ձեռքով, սակայն ներկայում դրանց արտադրությունը դրվել է արդյունաբերական հիմքի վրա, ստեղծվել է սորգոյի հատուկ տեսակ՝ ավելի սորգո,որից էլ պատրաստվում է զանգվածային արտադրանքը։ Արտադրության տեխնոլոգիան կարգավորվում է ОСТ 56-31-91 ստանդարտով։

## Մշակութային նշանակություն
Ռուսների մոտ տարածված է այն միտքը, որ ավելի մեջ կարող է թաքնվել տան ոգին, և այն ցախավելի հետ միասին կապվում էր անմաքուր ուժի հետ։ Միևնույն ժամանակ ավելը հանդես է եկել նաև որպես հմայագիր՝ գուշակությունների առարկա, այն արգելվել է վեր բարձրացնել սեղանի հարթությունից։ Սովորաբար ծիսական տեքստերում հաճախ հիշատակվում է հին ավելը (голик). սովորաբար այն չեն թափել, այլ վառել են Մասլենիցայի օրը։

## Հուշարձան
Ուկրաինայի ժողովրդական արհեստագործական կենտրոնում Սավրանի շրջանի 95-ամյակի տոնակատարության (2018 թվական) և Սավրանի հիմնադրման 620-ամյակի շրջանակներում ներկայացվել է աշխարհի ամենամեծ ավելը։

## Ծանոթագրություններ

## Գրականություն
* Беловинский Л. В. Веник // Иллюстрированный энциклопедический историко-бытовой словарь русского народа. XVIII — начало XIX в. / под ред. Н. Ерёминой. — М.: Эксмо, 2007. — С. 81. — 784 с. — 5000 экз. — ISBN 978-5-699-24458-4.
* Веник просяной // Товарный словарь / И. А. Пугачёв (главный редактор). — М.: Государственное издательство торговой литературы.
* Шангина И. И. Веник // Русский традиционный быт: Энциклопедический словарь. — СПб.: Азбука-Классика, 2003. — С. 371—373. — 688 с. — 5000 экз. — ISBN 5-352-00337-X.

Կատեգորիա:Կենցաղային գործիքներ
Ֆասցինություն

[մինի|Վեստ Վինձոր քաղաքում ([Մերսեր շրջան (Նյու Ջերսի)|Մերսեր, Նյու Ջերսի) «Աշխարհների պատերազմ» գիտաֆանտաստիկ վեպի ռադիոբեմադրությունից առաջացած ֆասցինացիայի էֆեկտի հիշատակին նվիրված հուշատախտակ]]
**Ֆասցինություն** կամ **ֆասցինացիա** ( - «հմայություն, գրավչություն»), հոգեբանական ազդեցություն, տեղեկատվության ազդեցության արդյունքում վարգքագծի փոփոխություն։ Ըստ Յու. Վ. Կնորոզովի, «ազդանշանի այնպիսի ազդեցություն, որի ժամանակ նախկինում ստացված տեղեկատվությունն ամբողջությամբ կամ մասամբ ջնջվում է»։ Այս հատկությամբ օժտված են, մասնավորապես, բանաստեղծական, գործիքային երաժշտության և այլն ռիթմիկան։

Ֆասցինացիան կիրառվում է նաև քարոզչության մեջ։

## Ստուգաբանություն
Ֆասցինացիա բառն առաջին անգամ գրանցվել է 1590–1600 թվականներին լատիներեն fascinātus բառից, որպես fascināre «կախարդել, հմայել» բայ, fascinum «չար հմայություն, կախարդություն» ածական դերբայ։

## Իմաստներ
Ֆասցինություն նշանակում է հմայել, գրավել և կենտրոնացնել.

* եզակի ուժով, անձնական հմայքով, անսովոր բնությամբ կամ որևէ այլ հատուկ որակով 
* հետաքրքրություն կամ հետաքրքրասիրություն առաջացնելով
* փոխակերպել կամ զրկել դիմադրության ուժից, օրինակ սարսափի միջոցով
* գայթակղել, հայացքով կախարդել։

### Ըստ Կնորոզովի
Ըստ Մ. Ալբեդիլի Յու. Կնորոզովը «Ֆասցինացիայի ներքո հասկանում էր ազդանշանի այնպիսի գործողություն, որում նախկինում ստացված տեղեկատվությունն ամբողջությամբ կամ մասամբ ջնջվում է, այդ ընթացքում տեղի է ունենում ուղեղի հակառեզոնանսային պաշտպանության հաղթահարում։ Ռիթմը, օրինակ, ունի նմանատիպ ազդեցություն։ Կնորոզովը ... դիմում էր նախնական սինկրետիզմում գործիքային երաժշտության, երգեցողության և պոեզիայի օրինակներին։ Նա հատուկ ուշադրություն է դարձրել իմաստային ֆասցինացիային, կարծելով, որ նկարագրության երկիմաստությունն ու անորոշությունը հանդես է գալիս որպես ուժեղ հմայող միջոց, և ընդգծելով, որ կիրառական արվեստը սկսվում է հենց իմաստային ֆասցինացիայից, որը նա համարել է գեղարվեստական պատկերների միջոցով հմայք առաջացնող ազդանշան»։

Կնորոզովի հիմնավորումները հերքել է Ա. Ն. Կոլմոգորովը, ով մատնանշել է Կնորոզովի ռիթմի տեսության թերությունները։

#### Որպես քարոզչության միջոց
Կնորոզովը փնտրել է պատմության մեջ եղած միությունների ձևերի օրինակներ, որոնք ամենաարդյունավետ կերպով օգտագործել են *ֆասցինացիան*։ Նրա կարծիքով դրա լավագույն օրինակներ էին բոլշևիկյան կուսակցությունը և ամերիկյան մորմոնները։

## Պատահական ֆասցինացիա
Հմայության ազդեցությունը կարող է պատահական լինել. օրինակ, Հ. Ուելսի «Աշխարհների պատերազմ» գիտաֆանտաստիկ վեպի ռադիոբեմադրությունը, որը հեռարձակվել է ուղիղ եթերում 1938 թվականի հոկտեմբերի 30-ին երեկոյան ժամը 20-ին CBS ռադիո ցանցի միջոցով, Օ. Ուելսի ղեկավարությամբ և մատուցվել է որպես իրական լրատվական ռեպորտաժ, որից հետո ԱՄՆ-ի հյուսիս-արևելյան ավելի քան մեկ միլիոն բնակիչ, հավատացել է մարսեցիների հարձակմանը և զանգվածային խուճապ է առաջացել։

## Ծանոթագրություններ

## Գրականություն
* 
* 

Կատեգորիա:Ազդեցություն (սոցիալական և քաղաքական)
Կատեգորիա:Ընկալում
Կատեգորիա:Հոգեբանական հասկացություններ
Կատեգորիա:Հոգեբանական մանիպուլյացիա
Կատեգորիա:Մարդկային վարք
Techland

**Techland**, լեհական մասնավոր ընկերություն, որը զբաղվում է տեսախաղերի մշակմամբ։ Ընկերությունը հիմնադիրվել 1991 թվականին, Պավլով Մարխևկոյի կողմից, ով նաև ընկերության տնօրենն է։ Գլխավոր գրասենյակը գտնվում է Օստրով Վիելկոպոլսկիում, իսկ գրասենյակները տեղակայված են՝ Վարշավայում և Վրոցլավում։

## Պատմություն
Techland-ը իր գործուենությունը սկսել է, ինչպես ծրագրային ապահովման դիստրիբյուտոր, իսկ ստուդիա կողմից մշակված առաջին խաղը դարձավ Crime Cities, որ թողարկվեց 2000 թվականին։ 2003 թվականին Techland թողարկեց նոր կրակային խաղ՝ Chrome։ Խաղի նոր տարբերակը՝  Chrome SpecForce, թողարկվեց 2005 թվականին։

Ընկերությունը 2003 թվականին թողարկում է խաղերի համար նախատեսված իր սեփական շարժիչը՝ Techland Chrome Engine։ 2006 թվականին թողարկվեց Chrome Engine 4-ը, որում արդեն ներգրավված է PlayStation 3 խաղային համակարգի աջակցումը։

2011 թվականին ընկերությունը թողարկեց Dead Island խաղը survival horror ժանրում։ Իսկ խաղի նոր տարբերակը՝ Dead Island: Riptide թողարկվեց արդեն 2013 թվականին։

2015 թվականին Techland թողարկեց Dying Light խաղը, որը նախատեսված էր Windows, PlayStation 4, Xbox One պլատֆորմների համար։ 2016 թվականին արդեն հրապարակվեց խաղի հավելումը, որը ստացավ Dying Light: The Following անվանումը։

2018 թվականին Call of Juarez: The Cartel և Call of Juarez: Gunslinger խաղերը հեռացվեցին Steam, Xbox Live և PlayStation Network-ից։ Պատճառը դարձավ Techland և Ubisoft միջև առաջացած տարածայությունները։ 2018 թվականի ապրիլին խաղը կրկին վերադարձավ նշված ծառայությունների ցանկերը, և որպես միակ հրատարակիչ նշվեց Techland-ը։

## Խաղերի ցանկ

### Չեղարկված կամ կասեցված նախագծեր
* *Chrome 2* (կասեցված)
* *Day of the Mutants* (չեղարկված)
* *Warhound* (կասեցված)
* *[[Hellraid]]* (կասեցված)

## Ծանոթագրություններ

Կատեգորիա:Խաղեր
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Սևանա Պետրոսյան

**Սևանա Պետրոսյան** (անգլ․՝ Sevana Petrosian, ծնվել է սեպտեմբերի 29, 1978, Թեհրան, Իրան), ամերիկահայ գործարար, կոսմետոլոգ, “SEV Laser” գեղեցկության կենտրոնի հիմնադիր և տնօրեն։

## Կենսագրություն
Ծնվել է 1978 թվականի սեպտեմբերի 29-ին Թեհրանում` Հրայր Պետրոսյանի և Էմմա Քեշիշիի ընտանիքում։ Սևանայի ընտանիքը տեղախոխվել է ԱՄՆ, երբ նա դեռ փոքր էր։

Սևանան դեռ վաղ մանկուց հետաքրքվում էր գեղեցկությամբ և խնամքի միջոցներով։ Նա պատրաստում էր իր սեփական քսուքները՝ խառնելով և փորձարկելով տարբեր ընկերությունների նյութեր և նվիրում դրանք իր ծանոթներին և մտերիմներին։

## Բիզնես
2010 թվականին Գլենդել քաղաքում Սևանան բացում է իր առաջին գեղեցկության սրահը։ Դա փոքրիկ սենյակ էր մեկ այլ, ավելի մեծ, գեղեցկության սրահում։ Այդ ժամանակ սրահը կրում է “Գլենդելի Լազերային Կենտրոն” (Glendale Laser Center) անվանումը։

Շուտով նրա մոտ են սկսում գալ անգամ հայտնի աստղերը և նա որոշում է ընդլայնել ցանցը և բացում է իր երկրորդ սրահը արդեն Վեսթ Հոլիվուդ համայնքի Մելրոզ Պլեյս փողոցի վրա և այդ ժամանակ արդեն փոխում է անվանումը և դարձնում SEV` իր անվան հակիրճ տարբերակը, որն առավել հիշվող էր և տպավորիչ։

Նրա գեղեցկության սրահ են այցելում այնպիսի հայտնիներ  ինչպիսիք են Քիմ Քարդաշյանը, Քենդալ Ջեները, Քլոյի Քարդաշյանը, Եվա Լոնգորիան, Լորի Հարվին և այլ շատ հայտնի աստղեր։

## Պարգևներ
20 թվականի ապրիլին Սևանան պարգևատրվել է Patron of the Year SOAR (Որբացած Հայ Օգնության Միություն) բարեգործական կազմակերպության կողմից։

## Արտաքին հղումներ
* Sevana Petrosian Forbes Councils
* Sevana Petrosian CrunchBase համակարգում
* Sevana Petrosian of SEV Laser Aesthetics  Voyagela ամսագրում
* Sevana Petrosian – SEV’s Founder & CEO SEV Laser պաշտոնական կայքում
* Պաշտոնական կայք
* My Ethos Spa - Քարդաշյանները օգտվում են SEV Laser-ի ծառայություններից
* Sevana's Instagram - Սևանայի ինստագրամյան պաշտոնական էջը
* Los Angeles-ում գեղեցկության ոլորտի սրահների մասին հոդված

## Ծանոթագրություններ
Ամերիկյան սարսափ պատմություն։ Նյու Յորք

**«Ամերիկյան սարսափ պատմություն։ NYC»**, FX հեռուստաընկերությամբ հեռարձակվող «Ամերիկյան սարսափ պատմություն» անտոլոգիական հեռուստասերիալի 11-րդ եթերաշրջանը, որի հեղինակներն են Ռայան Մերֆին և Բրեդ Ֆելչաքը, պրեմիերան կայացել է 2022 թվականի հոկտեմբերի 19-ին։ Վերնագիրը ներկայացվել է որպես *NYC*:

Նախկին եթերաշրջաններից վերադարձած դերասաններն են՝ Բիլլի Լուրդը, Այզեք Քոլ Փաուելը, Զաքարի Քուինտոն, Սանդրա Բերնհարդը, Փեթի Լյուպոնը, Դենիս Օ'Հերը, Լեսլի Գրոսմանը, Ռեբեկա Դայանը, Նիկո Գրեթհեմը և Դոթ-Մեր Ջոնսը, նորեկներից են Ջո Մանտելլոն, Ռասել Թովին և Չարլի Քարվերը։

## Դերասանական կազմ
***'
=== Հիմնական կազմ ===
* [[Ջո Մանտելլո]]՝ Ջինո Բարելի
* [[Բիլլի Լուրդ]]՝ Հաննա
* [[Զաքարի Քուինտո]]՝ Սեմ
* [[Ռասել Թովի]]՝ Պատրիկ Ռիդ
* [[Լեսլի Գրոսման]]՝ Բարբարա Ռիդ
* [[Չարլի Քարվեր]]՝ Ադամ Քարփենթեր
* Սանդրա Բերնհարդ՝ Ֆրեն
* [[Այզեք Քոուլ Փաուել]]՝ Թեո Գրեյվս
* [[Դենիս Օ'Հեր]]՝ Հենրի
* [[Փեթի Լյուպոն]]՝ Քեթի

=== Հյուր ===
* [[Ռեբեկա Դայան]]՝ Ալանա
* [[Քոլ Փեն]]՝ Մարկ Մարզարա
* Գիդեոն Գլիք
* Սիս՝ Դոնըվեյ
* [[Նիկո Գրեթհեմ]]՝ Դենիս Քալիոփ 
* [[Դոփ-Մերի Ջոնս]]
* [[Հեյլ Էփլմեն]]
* Քայլի Բելտրան՝ Մորիս
* Քլարա ՄաքԳրեգոր
* Մեթյու Բիշոփ՝ Մեծ Հայրիկ
* Լի Աարոն Ռոսեն՝ Կապիտան Ռոս

== Էպիզոդներ ==
***'



## Արտադրություն
### Զարգացում
2020 թվականի հունվարի 9-ին «Ամերիկյան սարսափ պատմություն» հեռուստասերիալը երկարացվել է մինչև 12-րդ եթերաշրջանը։ 2022 թվականի փետրվարին FX-ի տնօրեն Ջոն Լանդգրաֆը հայտարարել է, որ 11-րդ եթերաշրջանը ունենալու է ընդամենը մեկ պատմություն, ի տարբերություն երկակի տեսակի և այն լինելու է տարբեր ժամանկահատվածներում։ 2022 թվականի սեպտեմբերի 29-ին եթերաշրջանի պաշտոնական անվանումը հայտարարվել է՝ *New York City* և պրեմիերան նշանակվել է 2022 թվականի հոկտեմբերի 19-ին։ 2022 թվականի հոկտեմբերի հոկտեմբերի 6-ին եթերաշրջանի մասին հրապարակվել է սոցիալական տարբեր կայքերում։

### Նկարահանումներ
Նկարահանումները սկսվել են 2022 թվականի հունիսի 14-ին Նյու Յորքում։

## Թողարկում
Պրեմիերան կայացել է հոկտեմբերի 19-ին։ Հեռուստասերիալի շրջանակում առաջին անգամ նույն շաբաթում թողարկվել է միանգամից երկու էպիզոդ։

## Ծանոթագրություններ

## Արտաքին հղումներ
* Եթերաշրջանի պաշտոնական կայքէջը

Կատեգորիա:21-րդ դարի հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան սարսափ հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նյու Յորքում նկարահանված ֆիլմեր
Կատեգորիա:Գեյերի թեմատիկայով հեռուստասերիալներ
Բանբեր հայագիտության

**Բանբեր հայագիտության,** Հայաստանի հանրապետության Գիտությունների ազգային ակադեմիային կից «Գիտություն» հրատարակչության կողմից հրատարակվող մասնագիտական բազմալեզու հանդես, հրատարակվում է 2013 թվականից։

## Պատմություն
Հանդեսի նպատակն է հայագիտական կենտրոնների միջև միջազգային համագործակցության սերտացումը, խթանելու Հայաստանի պատմության ու մշակույթի համակողմանի հետազոտությունների իրականացմանը, նոր հարցադրումներով համալրելու պատմական իրադարձությունների քննական վերլուծությունները, դիմագրավելու Հայաստանի պատմության խեղաթյուրումներին ու շահարկումներին, քննարկելու հայագիտության հետագա զարգացմանը խոչընդոտող գործոնների ու հանգամանքների հաղթահարման ուղիները, նորովի լուսաբանելու Հայաստանի պատմության հիմնահարցերը,  օժանդակելու ձերբազատվել կաղապարներից և գիտական շրջանակներին ու հանրությանը ներկայացնել ճշմարտությունը։
Հատուկ կարևորություն է տրվում Հայաստանի և տարբեր երկրների
հայկական գաղթօջախների պատմությունը լուսաբանող հետազոտու
թյունների հրապարակմանը, հարակից երկրների ժողովուրդների լեզուներով Հայաստանի պատմության վերաբերյալ պահպանված սկզբնաղբյուրների աղբյուրագիտական ուսումնասիրությունների իրականացմանը,Հայաստանում ուրույն քաղաքակրթության զարգացման գործընթացի անընդհատության ցուցադրմանը։
Հանդեսում հրապարակվում են հայ և օտարազգի հայագետների աշխատություններ, ներկայացվում դասական հայագիտության երախտավորների գիտական ժառանգությունն ու հայագիտական նորագույն նվաճումները, հայագիտական տարբեր կենտրոնների ձեռքբերումներն ու խնդիրները։
Գիտական հանդեսը լայնորեն բաց է բոլոր երկրների գիտնականների
հայագիտական ուսումնասիրությունների համար և հրապարակում է հայագիտության բոլոր ճյուղերը ներկայացնող հետազոտություններ։

## Խմբագրական խորհուրդ
Խմբագրական խորհուրդը գլխավորում է Ալբերտ Խառատյանը, պատասխանատու քարտուղարը Վ․ Խաչատուրյանն է։
### Հայաստանից
# Աղասյան Արարատ	
# Բոբոխյան Արսեն	   
# Գասպարյան Սեդա	  
# Թորոսյան Վահե	
# Իսահակյան Ավետիք	 
# Հովակիմյան Վաչե	
# Հովհաննիսյան Սուսաննա	
# Մուրադյան Հակոբ	 
# Պողոսյան Գևորգ	
# Սիմոնյան Նեկտար	
# Սուվարյան Յուրի
### Արտերկրից
# Բարդակչյան Գևորգ
# Խաչատրյան Սաթենիկ
# Խոսրոևա Անահիտ
# Մատթեոսյան Վարդան
# Տոնապետյան Անահիտ

## Ծանոթագրություններ

## Արտաքին հղումներ
*Հանդեսի արխիվը

Կատեգորիա:Հայաստանի հանդեսներ
Կատեգորիա:Հայկական հայագիտական պարբերականներ
Avalanche Studios Group

**Avalanche Studios Group**, դուստր ընկերություն, որը մասնագիտացված է համակարգչային խաղերի մշակման ոլորտում։ Տեղակայված է Ստոկհոլմում (Շվեդիա)։ Համարվում է մայր ընկերություն, որի կազմի մեջ են մտնում՝ Avalanche Studios, Expansive Worlds և Systemic Reactio ընկերությունները։

## Պատմություն
Avalanche Studios Group-ը հիմնադրվել է 2003 թվականին, Քրիստաֆոր Սանդբերգի, Լինուս Բլոմբերգի և Վիկտոր Բլոմբերգի կողմից։

Ընկերության կողմից ստեղծված առաջին խաղը դարձավ՝ Just Cause (2006 թվական) խաղը, որը իրենից ներկայացնում էր ավտոմրցարշավ հավելված կրակոցներով։ Այս խաղի համար, որը օգտագործում էր սեփական Avalanche Engine խաղային շարժիչը, հիմք է ծառայել Grand Theft Auto խաղաշարքը։ Խաղային շարժիչը, որը հետագայում կատարելագործվեց և օգտագործվեց ընկերության այլ նախագծերում։

2009 թվականին թողարկվեց theHunter առցանց որսորդության խաղը, որը տարածվում էր անվճար պաշտոնական խաղի միջոցով։ Խաղի սկզբնական տարբերակը մշակվել է բրիտանական Emote Games ընկերության կողմից, սակայն հետագայում խաղի իրավունքները փոխանցվում են Avalanche Studios Group-ին։

2010 թվականը ընկերության համար հատկանշական եղավ՝ Just Cause 2 խաղի թողարկմամբ, որը նախատեսված էր անհատական համակարգիչների և Xbox 360 և PlayStation 3 խաղային համակարգերի համար։ Խաղում պահպանվել էր բաց աշխարհի գաղափարը, ինչպես նաև որպես շարժիչ օգտագործվել էր Avalanche Engine-ի երկրորդ տարբերակը։

2010 թվականի մարտի 23-ին հայտարարվեց դուստր ընկերության՝ Expansive Worlds բացման մասին, որը հիմանականում զբաղվում էր պատական խաղերի թողարկմամբ, ինչպես նաև theHunter խաղի աջակցմամբ։

2011 թվականին թողակվեց Renegade Ops խաղը։

2015 թվականին թողարկվեց Mad Max և Just Cause 3 խաղերը։ Իսկ արդեն 2018 թվականին թողարկվեց Just Cause 4 խաղը։

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Ընտրություն (ֆիլմ, 2000)

**«Ընտրություն»**, 2000 թվականին նկարահանված հայկական քրեական ֆիլմ։

## Սյուժե
Գլխավոր հերոսին բախտ է վիճակվում ջրի երես հանել ծախված ընկերներին և կոռումպացված քաղաքական գործչին, ով կանգնած է այդ ամենի հետևում։

## Դերերում
* Գոռ - Գոռ Վարդանյան
* Արմեն - Լևոն Հարությունյան
* Միքայել Մնացականյան (Յուրիկովիչ) - Ռուդոլֆ Ղևոնդյան
* Մանուկյան - Լևոն Շարաֆյան
* Նորիկ - Ռաֆայել Քոթանջյան
* Նորիկի որդին - Էրիկ Օհանյան
* Արմինե (Գոռի կինը) - Ռուբինա Սարգսյան
* Ջուլիանա (Գոռի դուստրը) - Ջուլիանա Բերբերյան
* Ալինա - Մարինե Դոլմազյան
* Սամվել - Արմեն Սողոյան
* Ստաժյոր - Վարդան Մկրտչյան
* Ազատ - Էդուարդ Գասպարյան
* Թմրավաճառ - Մանուկ Հախվերդյան
* Կիրակոսյան - Ռոբերտ Սարգսյան
* Ոստիկան - Սեյրան Մկրտչյան
* Մատուցողուհի - Անի Քոչարյան
* Հակոբ - Աշոտ Մելոյան

## Ծանոթագրություններ

Կատեգորիա:2000 ֆիլմեր
Կատեգորիա:Հայկական ֆիլմեր
Tripwire Interactive

**Tripwire Interactive**, մասնավոր ընկերություն, որը մասնագիտացված է համակարգչային խաղերի մշամամբ։ Տեղակայված է Ջորջիա նահանգում (ԱՄՆ)։

## Պատմություն
Tripwire Interactive ընկերությունը հիմնադրվել է Red Orchestra: Combined Arms-ի մշակողների կողմից Unreal Tournament 2004 խաղի մշակման համար։ Red Orchestra-ը հաղթեց Make Something Unreal մրցույթի ժամանակ, և թիմը ստացավ Unreal Engine 2.5 խաղային շարժիչի օգտագործման լիցենզիան, որից հետո ձեռնամուխ եղավ Red Orchestra: Ostfront 41-45 խաղի մշակմանը, որը հիմնված էր նախկին խաղերի փոփոխությունների վրա։

2009 թվականին թողարկվեց Killing Floor խաղը, որը նույնպես թողարկվել է նախկին խաղերի փոփոխությունների արդյունքում։ Խաղը մի քանի անգամ ընդգրկվել է Steam-ի ամենահայտնի խաղերի ցանկում։ 2009 թվականին Tripwire Interactive ընկերությունը հայտարարեց մրցույթ՝ «Killing Floor Grindhouse», որի մասնակցելու համար անհրաժեշտ էր ստեղծել սիրողական փուլեր Killing Floor խաղի համար։ Մրցույթի հովանավորները դարձան NVIDIA և Logitch ընկերությունները, իսկ ընդհանուր ֆոնդը կազմում էր 20 հազար դոլար։

2011 թվականին թողարկվեց Red Orchestra 2: Heroes of Stalingrad խաղը, որի համար որպես շարժիչ օգտագործվել էր Unreal Engine 3-ը։ Խաղի համար որպես միջազգային հրատարակիչ ընտրվեց «1С» ընկերությունը, իսկ խաղը թողարկվեց 2011 թվականի սեպտեմբերի 13-ին։ 2013 թվականին թողարկվեց խաղի հավելումը՝ Rising Storm։

2010 թվականի աշնանը թողարկվեց The Ball խաղը մշակված Teotl Studios ընկերության կողմից։ Խաղի համար Tripwire Interactive-ը հանդիսացավ, որպես հրատարակիչ։

2014 թվականին ցուցադրվեց 2011 թվականից մշակվող Killing Floor 2 խաղը, որը հայտնվեց Steam-ի վաղ հասանելիության ծրագրի շրջանակներում։

E3 2015 ժամանակ ցուցադրվեց Rising Storm 2: Vietnam խաղը։

2022 թվականի օգոստոսի 18-ին Tripwire Interactive-ը գնվեց Embracer Group ընկերության կողմից։

## Խաղերի ցանկ
* 2006 — *[[Red Orchestra: Ostfront 41-45]]*
* 2009 — *[[Killing Floor]]*
* 2011 — *[[Red Orchestra 2: Heroes of Stalingrad]]*
* 2013 — *[[Rising Storm]]*
* 2013 — *[[Killing Floor: Calamity]]*
* 2016 — *[[Killing Floor 2]]*
* 2017 — *[[Rising Storm 2: Vietnam]]*
* 2017 — *[[Killing Floor: Incursion]]*
* 2020 — *[[Maneater]]*

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Խաղեր
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Կողմնակի անձանց մուտքը թույլատրվում է

**«Կողմնակի անձանց մուտքը թույլատրվում է»** (չեխ.՝ *Cizím vstup povolen*), 1987 թվականի խորհրդա-չեխոսլովակյան ֆիլմ, որը նկարահանել է ռեժիսոր Յոզեֆ Պինկավան Նատալյա Դուրովայի ստեղծագործությունների մոտիվներով։

## Սյուժե
Չեխոսլովակիայում ապրող  10-ամյա աղջիկը սիրում է կենդանիներին։ Նա ունի շուն՝ պուդել Մարկիզը։ Մի անգամ նրանց ընտանիքին Մոսկվա է հրավիրում նրա հոր գործընկերը Խորհրդային Միությունից։ Եվ ահա նրանք ինքնաթիռով թռչում են ամբողջ ընտանիքով և... Մարկիզի հետ միասին, որին Յանան գաղտնի վերցրել է իր հետ։ Մոսկվայում նրանք բնակություն են հաստատում Կորոլյովների ընտանիքում։ Այստեղ նա գտնում է նոր ընկերներ՝ Դիման և Սաշան, բայց Յանան Մարկիզի պատճառով խնդիրներ ունի հարևան Պոլիպովնայի հետ, որը չի սիրում շներին, ինչպես նաև կենդանիների երեք որսորդների հետ, որոնցից երեխաները փրկում են ոչ միայն Մարկիզին, այլև անօթևան շուն Ռիտային։ Նրանք փորձում են ինչ-որ մեկին տալ Ռիտային, նույնիսկ փորձում են հանձնել կրկեսին, որտեղ նրանք ծանոթանում են ծաղրածու Օլեգ Պոպովի հետ, և Ռիտային հնարավորություն է ընձեռնվում ընդունվել կրկես՝ պայմանով, որ նա ինչ-որ բան իմանա։ Եվ այստեղ երեխաները սկսում են շանը սովորեցնել  հնարքներ, բայց միևնույն ժամանակ թաքցնել ծնողներից և զայրացած Պոլիպովնայից, ինչպես նաև կենդանիների որսորդներից։

## Դերերում
* Յանա Պալենիչկովա - Յանա Կուդելկովա
* Անտոն Սամուլեև - Դիմա Կորոլյով
* Վադիմ Խրիչկին - Սաշա Բալանդին
* Եվա Յակուբկովա - Կուդելկովա, Յանայի մայրը
* Միրոսլավ Մեյզլիկ - Կուդելկա, Յանայի հայրը
* Նատալյա Վառլեյ - Կորոլյովա, Դիմայի մայրը
* Եվգենի Գերասիմով - Յուրի Կորոլյով, Դիմայի հայրը
* Նատալյա Դուրովա - ծնող
* Օլեգ Պոպով - ծաղրածու, կամեո
* Լյուբոմիր Լիպսկի - Կարլ Կարլովիչ Մեխանեկ
* Ռաիսա Ռյազանովա - Պոլիպովնա, զայրացած հարևանուհի
* Լյուբով Գերմանովա - Սաշա Բալանդինի քույրը
* Լեոնիդ Խարիտոնով - պրոֆեսորի հարևանը
* Վիկտոր Բորիսով - էպիզոդ

## Նկարահանող խումբ
* Ռեժիսոր՝ Յոզեֆ Պինկավա
* Սցենարի հեղինակներ՝ Վալերի Կարեն, Միլան Շիմեկ, Նատալյա Դուրովա
* Օպերատոր՝ Յուրայ Ֆանդլի
* Կոմպոզիտոր՝ Զդենեկ Ջոն
* Նկարիչ՝ Պյոտր Սմոլա, Նիկոլայ Տերեխով

## Ծանոթագրություններ

## Աղբյուրներ
* Посторонним вход разрешен // Советские художественные фильмы: 1986—1987. — М.: Нива России, 1995. — стр. 144
* Cizím vstup povolen // Lexikon českého filmu: 2,000 filmů 1930—1996 / Václav Březina. — Cinema, 1996. — 530 č.
*  Cizím vstup povolen // Filmová databáze online FDb.cz
* Cizím vstup povolen // Filmový přehled

## Գրականություն
* Весёлая история про людей и зверей // Культура и жизнь, 1987

Կատեգորիա:1987 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր շների մասին
Սև և սպիտակ գլխարկների սիմվոլիզմը կինոյում

[right|thumb|upright|[Tom Mix|Թոմ Միքս, վեսթերնի դերասան, որը կրում է սպիտակ գլխարկ]]

1920-1940 թվականներին վեսթերն ժանրի ամերիկյան ֆիլմերում հերոսները հաճախ կրում էին սպիտակ գլխարկներ, իսկ չարագործները՝ սև գլխարկներ՝ խորհրդանշելու բարու և չարի հակադրությունը։ 1903 թվականի «Գնացքի մեծ կողոպուտը» կարճամետրաժ ֆիլմն առաջինն էր, որ կիրառեց այս պայմանականությունը։ Դրանից երկու բացառություն էին Ուիլյամ Բոյդի (1918–1954) կերպարը, որը մուգ հագուստ էր կրում Հոպալոնգ Քեսսիդիի դերում, և Ռոբերտ Թեյլորի կերպարը «Օրենքը և Ջեյք Ուեյդը» ֆիլմում (1958)։

«Տեղեկատվական հասարակության հետազոտությունը» գրքում ասվում է, որ նշված պայմանականությունը կամակայանորեն մտցվել է այդ ժանրի կինոգործիչների կողմից՝ ակնկալիքով, որ հանդիսատեսը կհասկանա դասակարգումները։ Այնտեղ ասվում է, որ սպիտակն ասոցացվում է «անբիծության, մաքրության և բարոյական արդարության» հետ, ինչը հիշեցնում է կնոջ հարսանեկան զգեստը, որն ավանդաբար սպիտակ է։ Գրքում ասվում է։ «Տարբերությունը, իհարկե, կապված է սեռի և սեքսուալության որոշակի մշակութային պատկերացումների հետ, ինչպես նաև այն համատեքստի հետ, որտեղ կրում են սպիտակը»։ Նշված պայմանականությունը նաև գործնական օգուտ բերեց. այն օգնում էր հանդիսատեսին  ճանաչել հերոսներին և չարագործներին սև ու սպիտակ ֆիլմերում արագ տեմպերով ընթացող կռվի տեսարանների ժամանակ, նույնիսկ երբ դերասանին նկարահանում էին թիկունքից։

21-րդ դարում արևմտյան ֆիլմերը տարբեր ձևերով անդրադարձել և շրջել են այդ պայմանականությունը։ 2005 թվականի «Սապատավոր լեռ» ֆիլմում երկու գլխավոր դերակատար կովբոյներից մեկը սև գլխարկով է, իսկ մյուսը՝ սպիտակ։ Ֆիլմը չի բացահայտում սիմվոլիկայի որևէ ստանդարտ պայման, քան այն, որ սև գլխարկ կրողին կրակում են, ինչպես վաղ ֆիլմերում։ 2007 թվականի «Գնացք դեպի Յումա» ֆիլմում, որը 1957 թվականի ֆիլմի ռեմեյքն է, կամակատարը վարձում է տեղի զինված մարդկանց՝ իր ղեկավարին բանտից ազատելու համար՝ զգուշացնելով, որ չկրակեն «սև գլխարկի» վրա, ինչը թեթև հղում է այդ պայմանականությանը։ Սև և սպիտակ կովբոյական գլխարկները կարևոր դեր են խաղում «Վայրի արևմուտքի աշխարհը» հեռուստասերիալի բնութագրական մասում, որտեղ գլխավոր հերոսն ընտրում է սպիտակ կովբոյական գլխարկ կրել, մինչդեռ հակառակորդը կրում է սև գլխարկ։ Սերիալը կրկին օգտագործում է պատկերը մեկ այլ կերպարի՝ Լոգանի պարագայում, որը սև կովբոյական գլխարկ է դնում նախքան սրահում կրակ բացելը։

Այս պայմանականությունն առաջացրեց «սև գլխարկ» և «սպիտակ գլխարկ» տերմինները՝ անդրադառնալով համապատասխանաբար չարամիտ և բարոյական հաքերներին։

## Ծանոթագրություններ

Կատեգորիա:Վեստերն ֆիլմեր
Կատեգորիա:Ֆիլմեր այբբենական կարգով
Չորս բաժակների խնդիր

**Չորս բաժակների խնդիր**, Մարտին Գարդների տրամաբանական հանելուկը, որը հրապարակվել է *Scientific American* ամսագրի 1979 թվականի փետրվարյան թողարկման «Մաթեմատիկական խաղեր» սյունակում։

## Ձևակերպում
Չորս բաժակները գտնվում են պտտվող քառակուսի սեղանի անկյուններում։ Որոշ բաժակներ դրված են ուղիղ, իսկ որոշները՝ շրջված։ Աչքերը կապած մարդը պետք է բաժակները այնպես վերադասավորի, որ դրանք բոլորը լինեն նույն դիրքում, այդ դեպքում հնչում է զանգը։ Բաժակները կարող են հերթով վերադասավորվել հետևյալ կանոններին համապատասխան․ ցանկացած երկու բաժակ կարող է ստուգվել մեկ քայլով, և զգալով դրանց դիրքը, մարդը կարող է փոխել նրանցից որևէ մեկի  կամ երկու բաժակների դիրքը։ Յուրաքանչյուր շրջումից հետո սեղանը կարող է պտտվել պատահական անկյան տակ։ Խնդիրն այն է, որպեսզի մշակվի ալգորիթմ, որը աչքերը կապած մարդուն թույլ կտա, որ նա համոզվի, որ բոլոր բաժակներ ունեն նույն դիրքը (ուղիղ կամ շրջված) վերջնական թվով շրջումներից հետո։ Ալգորիթմը չպետք է կախված լինի հաջողությունից։

## Լուծում
Ալգորիթմը, որը երաշխավորում է, որ զանգը կհնչի ոչ ավելի, քան հինգ պտույտներից հետո, հետևյալն է․
* Առաջին հերթին ընտրում են անկյունագծով միմյանց հակառակ դրված երկու բաժակները և շրջում դրանք։
* Երկրորդ հերթին ընտրում են երկու հարևան բաժակներ։ Առնվազն նրանցից մեկը նախորդ քայլից հետո ուղիղ է։ Եթե մյուսը շրջված է, պետք է այն նույնպես շրջել։ Եթե զանգը չհնչի, ապա այժմ երեք բաժակները դրված են ուղիղ, իսկ մեկը՝ շրջված։
* Երրորդ հերթին ընտրում են անկյունագծային հակառակ զույգ բաժակներ․ եթե նրանցից մեկը շրջված է, պետք է ուղղել այն, և զանգը կհնչի։ Եթե երկուսն էլ ուղիղ են, պետք է մեկը շրջել։ Այժմ երկու բաժակ շրջված են և գտնվում են միմյանց կողքի։
* Չորրորդ հերթին ընտրում են երկու հարևան բաժակները և շրջում երկուսն էլ։ Եթե երկուսն էլ նույն դիրքն ունեն, ապա զանգը կհնչի։ Հակառակ դեպքում, այժմ երկու բաժակներն ել շրջված են, և նրանք գտնվում են միմյանց հակառակ անկյունագծով։
* Հինգերորդ հերթին ընտրում են անկյունագծով  միմյանց հակառակ դրված երկու բաժակները և երկուսն էլ շրջում են, ինչից հետո զանգը կհնչի։

## Ընդհանրացում
Գլուխկոտրուկը կարելի է ամփոփել չորս բաժակների փոխարեն n բաժակների համար։ Երկու բաժակների համար դա լուծվում է մեկ քայլով՝ շրջելով ցանկացած երկու բաժակը։ Երեք բաժակների համար գոյություն ունի երկու պտույտի ալգորիթմ։ Հինգ և ավելի բաժակների համար գոյություն չունի ալգորիթմ, որը երաշխավորում է, որ զանգը կզանգահարի վերջնական քանակի պտույտների դեպքում։

Հետագա ընդհանրացումը թույլ է տալիս ստուգել n բաժակից k բաժակ (երկուսի փոխարեն) յուրաքանչյուր հերթին։ Կարելի է գտնել մի ալգորիթմ, որը լուծում է խնդիրը վերջնական թվով քայլերի դեպքում, եթե k ≥ (1-1/p)n, որտեղ p-ը n-ի ամենամեծ պարզ բազմապատկիչն է։

## Ծանոթագրություններ

Կատեգորիա:Մաթեմատիկական գլուխկոտրուկներ
Կատեգորիա:Տրամաբանական խաղեր
Ընկեր-տղաներ (ֆիլմ)

**«Ընկեր տղաներ»** (), խորհրդային գեղարվեստական ֆիլմ, որը նկարահանել է ռեժիսոր Վալենտին Պավլովսկին 1959 թվականին Յալթայի կինոստուդիայում։ Աֆրիկան Շեբալովի «Հառաչող քարանձավի գաղտնիքը» () արկածային վիպակի էկրանավորումն է։ Ֆիլմի պրեմիերան տեղի է ունեցել 1960 թվականի մարտի 24-ին։

## Սյուժե
Ֆիլմը պատմում է Ղրիմում ճանապարհորդող պիոներների արկածների մասին, որոնցից երեքը որոշել են բացահայտել քարանձավի գաղտնիքը, որտեղ մարդիկ են կորել։ Գյուղի մոտակայքում, որտեղ կանգ են առել տղաները, գտնվում է լեգենդար քարանձավ, որտեղ պատերազմի ժամանակ պարտիզաններ էին թաքնվում։ Բացի այդ, քարանձավը հետաքրքրում է նաև մեծահասակներին՝ կոլտնտեսային հաշվապահ Ռյազանովին (Միխայիլ Գլուզսկի) և քաղաքից ժամանած նրա ընկերոջը՝ Կուշնիրին։ Դրա հետևում թաքնված է ինչ-որ գաղտնիք։

Ի տարբերություն վիպակի՝ սյուժեն փոքր-ինչ մեղմացված է․ թշնամի լրտեսները ֆիլմում վերածվել են խորհրդային մարդկանց, որոնք ջրի աղբյուր են փնտրում։

## Գլխավոր դերերում
* Թամարա Ստրելցովա – *Զինա Բուբենկո
* Յուրի Ռժեցկի – *Վիտյա Գոնտա
* Վյաչեսլավ Սեմյոնով – *Օլեգ Շումեյկո
* Ալեքսանդր Ռակիտին – *Վասյա Կորկին
* Անատոլի Սենչենկո – *Յուրկո, դետեկտիվ վեպերի սիրահար
* Վասիլի Գզովսկի – *Միտկա
* Լարիսա Սերգեևա – *Գալյա Պուրիգինա
* Տատյանա Աստախովա – *Օլյա Պախոմովա
* Միխայիլ Գլուզսկի – *Ռյազանով, կոլտնտեսության հաշվապահ
* Նիկոլայ Դուպակ – *Կուշնիր, Ռյազանովի ընկերը
* Դանուտա Ստոլյարսկայա – *Վերա Ալեքսեևնա
* Եվգենյա Վեխովսկայա – *Ելիզավետա Պետրովնա
* Յուրի Բոգոլյուբով – *Պյոտր Իսկորկա
* Դմիտրի Կապկա – *Պախոմ պապ
* Նինա Կուկուշկինա – *Լենա
* Յուրի Մաքսիմով – *մայոր
* Լեոնիդ Սլիսարենկո – *անտառապետ (լուսագրերում նշված չէ)
* Վիկտոր Կրավչենկո – *տղաներից մեկը

## Ստեղծում
«Հառաչող քարանձավի գաղտնիքը» գիրքը լույս է տեսել 1958 թվականին և նույն թվականին սկսվել են «Ընկեր տղաներ» ֆիլմի նկարահանումները։ «Ղրիմի կոմսոմոլեց» թերթը նշել է. «Ընկեր տղաները»  Յալթայի ստուդիայի (դրանից քիչ առաջ նա նոր կարգավիճակ է ստացել՝ դադարելով լինել կինոֆաբրիկա) և մեր ղրիմցի սցենարիստների առաջին աշխատանքներից մեկն է»։ Շեբալովի գրքում պարզապես, զարմանալիորեն և կենսականորեն դուրս են բերվել մանկական կերպարներ, բոլոր հերոսները՝ հիմնական են, վառ, միմյանցից տարբեր։ Նկարը հիշում են նաև թողարկումից 50 տարի անց։

Ֆիլմը ստացվել է նույնքան պայծառ ու մաքուր, որքան այն ժամանակվա ամբողջ մանկական կինոն։ Այլ երկրում մեծացած սերունդների համար ժապավենը պահպանել է այն զգացումը, որ մանկություն կարելի է վերադառնալ։ Այսպիսով, շնչելով էջերի միջև հայտնաբերված չորացած ծաղկի հոտը, մենք վերադառնում ենք ամառ։

## Ծանոթագրություններ

## Գրականություն
* 

## Արտաքին հղումներ
* Друзья-товарищи (1959) 

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր